SK Úradný vestník Európskej únie C 104/10

Súhrnné informácie o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2006/C 104/03)

Číslo pomoci: XA 50/04

Členský štát: Taliansko

Región: Marky

Názov programu pomoci: Pomoc poskytovaná združeniam na náklady súvisiace so začatím činností týkajúcich sa registrácie, monitorovania a používania chráneného označenia pôvodu

Právny základ: Art. 7 della legge regionale 10 dicembre 2003, n. 23. «Interventi per il sostegno dei sistemi di certificazione della qualità e della tracciabilità delle produzioni agricole ed agroalimentari.»

Maximálne plánované výdavky: Celková suma plánovaná v rámci rozpočtu na rok 2004 podľa uvedeného právneho základu predstavuje 774 685,35 EUR, z čoho je vyčlenená suma maximálne 200 000 EUR na účely, ktoré tento program pomoci zahŕňa. Právny základ stanovuje, že ročné výdavky v nasledujúcich rokoch môžu dosiahnuť hornú hranicu 2 000 000 EUR, z čoho je vyčlenená suma maximálne 500 000 EUR na účely, ktoré tento program pomoci zahŕňa

Maximálna intenzita pomoci: Počiatočná pomoc konzorciám na začatie administratívnych činností a na výrazné rozvinutie ich práce má podľa článku 10(5) nariadenia o výnimke pokryť obdobie maximálne piatich rokov, a to pri týchto horných hraniciach nákladov: pre prvý rok 100 %, pre druhý rok 80 %, pre tretí rok 60 %, pre štvrtý rok 40 % a pre piaty rok 20 %. Suma na takúto pomoc, ktorú kvôli stručnosti možno nazvať počiatočnou pomocou, nesmie prekročiť sumu 100 000 EUR.

Aktivity, na ktoré sa pomoc poskytuje, sa musia vykonávať bez prerušenia počas piatich rokov s výnimkou prípadov zasiahnutia vyššej moci (force majeure).

Pomoc sa nemôže poskytnúť na náklady, ktoré vzniknú po piatom roku alebo po siedmom roku od formálneho uznania organizácie výrobcu. Ide o opatrenie, ktoré má bez potreby predbežného rozhodnutia umožniť poskytnutie pomoci v prípade vzniku legitímnych nákladov, t. j. nákladov vzniknutých v dôsledku medziročného rastu obratu príjemcu aspoň o 30 % v prípade, že nárast vznikol z dôvodu pristúpenia nových členov alebo spracovania nových produktov.

Pomoc nebude poskytnutá konzorciám, ktorých ciele nie sú v súlade so smernicou ES o spoločnej organizácii trhu

Dátum implementácie: Od roku 2004 a vždy desať pracovných dní po predložení tohto formulára v súlade s článkom 19 ods. 1 nariadenia (ES) č. 1/2004

Trvanie programu alebo individuálnej pomoci: Trvanie nie je obmedzené a závisí od ročného rozpočtu stanoveného regiónom Marky

Účel pomoci: Pomôcť založiť konzorciá a propagačné výbory na registráciu, monitorovanie a používanie chráneného označenia pôvodu

Referenčný článok nariadenia Komisie (ES) č. 1/2004: Článok 10

Príjemca pomoci: propagačné výbory a consorzi di tutela, konzorciá vytvorené ako združenia výrobcov zodpovedajúcich definícii malých a stredných podnikov podľa nariadenia (ES) č. 70/2001

Oprávnené náklady: Za oprávnené náklady sa považujú výdavky na prenájom vhodných priestorov, nákup kancelárskeho zariadenia vrátane počítačového vybavenia (hardvér a softvér), personálne náklady, bežné náklady, právne a administratívne náklady. V prípade kúpy priestorov sa oprávnené náklady obmedzujú na výšku nájomného v rámci aktuálnych trhových cien.

V prípade výrazného rozšírenia aktivít sú oprávnené len náklady súvisiace s novými členmi a novými produktmi.

Oprávnenosť nákladov vzniká v deň poskytnutia pomoci

Príslušný(-é) sektor(-y) hospodárstva: Tento program pomoci sa týka celej poľnohospodárskej a agropotravinárskej výroby, ktorá sa nachádza v prílohe 1 k zmluve

Názov a adresa orgánu poskytujúceho pomoc: Regione Marche — Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste

Internetová stránka: www.agri.marche.it

Podpora č.: XA 52/04

Členský štát: Itálie

Región: Marky

Názov programu pomoci: Pomoc udelená konzorciám na administratívne a technické záležitosti spojené s počiatočnými činnosťami spojenými s chráneným označením pôvodu vín

Právny základ: Decreto del Ministro delle Risorse Agricole Alimentari e Forestali 4 giugno 1997, n. 256. Regolamento recante norme sulle condizioni per consentire l'attività dei consorzi volontari di tutela e dei consigli interprofessionali delle denominazioni di origine e delle indicazioni geografiche tipiche dei vini;

Decreto del Ministero delle Politiche Agricole e Forestali 29 maggio 2001: «Controllo sulla produzione dei vini di qualità prodotti in regioni determinate (V.Q.P.R.D.)»; con cui si provvede al rilascio delle autorizzazioni a svolgere l'attività di vigilanza ai sensi dell'art 21 della stessa L.n. 164/92

Decreto del Ministero delle Politiche Agricole e Forestali 21 marzo 2002: «Approvazione dello schema di piano dei controlli, delle relative istruzioni e del prospetto tariffario ai fini dell'applicazione del decreto ministeriale 29 maggio 2001, recante il controllo sulla produzione dei vini di qualità prodotti in regioni determinate (V.Q.P.R.D.)»;

Decreto del Ministero delle Politiche Agricole e Forestali 31 luglio 2003: «Sospensione del termine previsto dall'art. 4, comma 4, del decreto ministeriale 29 maggio 2001, concernente il controllo sulla produzione dei vini di qualità prodotti in regioni determinate (V.Q.P.R.D.)»;

Legge Regionale 27 luglio 1998, n. 23 inerente la «Gestione della riserva regionale dei diritti di reimpianto» (ex Aiuto di Stato N 183/98 — Italia (Marche) Misure d'aiuto nel settore vitivinicolo — Comunicazione della Commissione Europea del 2.8.1999);

Deliberazione di Giunta Regionale n. 581 dell'1.6.2004

Plánované ročné výdavky: 180 759,91 EUR

Maximálna intenzita pomoci: Pomoc sa udeľuje formou kapitálových prevodov na dva roky od dátumu schválenia žiadosti. Vypláca sa ročnými splátkami maximálne do výšky 50 % oprávnených vzniknutých výdavkov.

Celková pomoc nesmie prekročiť 100 000 EUR na príjemcu na pokrytie vzniknutých výdavkov počas prvého roka. Pri investíciách, kde sa prekročí povolená hodnota, bude prebytok znášať prijímateľ, ktorý musí uskutočniť všetky autorizované činnosti obsiahnuté v žiadosti. Tie budú predmetom pravidelnej kontroly.

Ak nie je k dispozícii dostatočné financovanie, prioritné budú tieto oprávnené výdavky: výdavky na uvedenie do chodu až do výšky 100 %, nákup počítačovej techniky, mzdy zamestnancov a/alebo konzultantov až do výšky 80 % a nakoniec výdavky na všeobecnú činnosť, na ktoré pôjde čo najviac zo zvyšných dostupných finančných prostriedkov.

Pomoc nebude poskytnutá na výdavky, ktoré vznikli po piatom roku činnosti a po siedmom roku po udelení povolenia ministerstvom.

Pomoc nebude poskytnutá konzorciám, ktorých ciele sú nezlučiteľné s nariadením Rady o spoločnej organizácii trhu

Dátum implementácie: Od roku 2004 a vždy desať pracovných dní po predložení tohto formuláru v súlade s článkom 19 ods. 1 nariadenia (ES) č. 1/2004

Trvanie: Päť rokov – do 31. decembra 2008.

Účel pomoci: Pomôcť pri technických a administratívnych záležitostiach súvisiacich so začatím činnosti vinárskych konzorcií DOC (denominazione d'origine controlata – chránené označenie pôvodu) prostredníctvom projektov určených na:

zriadenie vnútorných monitorovacích služieb: na monitorovanie zosúladenia s výrobnými pravidlami a/alebo normami pre používateľov chránených označení pôvodu;

zriadenie ochranných služieb: monitorovanie správneho použitia chránených označení pôvodu;

zriadenie propagačných služieb: poradenstvo a podpora na zvýšenie výrobných noriem za účelom uspokojenia potrieb trhu a spúšťania iniciatív produktového marketingu

Referenčný článok nariadenia Komisie (ES) č. 1/2004: Článok 10 „Pomoc pre skupiny výrobcov“

Oprávnene náklady: Za oprávnené náklady sa považujú tieto výdavky:

výdavky vzniknuté príjemcovi na pokrytie administratívnych a technických náležitosti spojených s aktivitami uvedenia do chodu v rozmedzí určenom v pravidlách:

— nájom primeraných priestorov;

— kúpa kancelárskeho zariadenia vrátane počítačovej techniky (hardvér a softvér);

— mzdové výdavky;

— všeobecné výdavky tvoriace spolu 12 % celkových oprávnených výdavkov;

— právne a administratívne výdavky.

Výdavky, ktoré vznikli po dátume udelenia pomoci, sú oprávnené.

Výdavky na pokrytie štrukturálnych prác nie sú oprávnené

Príjemcovia: I consorzi di tutela, konzorciá zriadené ako produktové asociácie definované ako malé alebo stredné podniky podľa nariadenia (ES) č. 70/2001, ktoré sú oprávnené vykonávať monitorovaciu činnosť podľa Decreto del Ministro delle Politiche Agricole e Forestali z 29. mája 2001 a ktorých zámerom je vytvárať monitorovacie a overovacie projekty na zabezpečenie kvalitnej výroby

Príslušné sektory: Vinársky sektor. Účelom programu je monitoring a overovanie kvality výroby vín s chráneným označením pôvodu

Názov a adresa orgánu poskytujúceho pomoc: Regione Marche — Via Tiziano 44 — I-60100 Ancona

Internetová stránka: www.agri.marche.it

Číslo pomoci: XA 55/04

Členský štát: Španielsko

Región: Kantábria

Názov programu pomoci: Pomoc určená chovateľom hovädzieho dobytka a osobám pôsobiacim v sektore hovädzieho mäsa, ktorí sú ovplyvnení zničením trupov ich zvierat zabitých na bitúnkoch v Kantábrii z dôvodu ich prítomnosti na porážkovej linke v blízkosti zvieraťa pozitívne testovaného rýchlym diagnostickým testom na BSE

Právny základ: (Proyecto) Orden de … de …2004, por la que establece y regula un régimen de ayudas por la destrucción de la canal inmediatamente anterior y las dos inmediatamente posteriores a la que de positivo en las pruebas de diagnóstico rápido de encefalopatía espongiforme bovina (EEB), en la misma cadena de sacrificio

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 25 000 EUR (celková ročná čiastka rozpočtového úveru)

Maximálna intenzita pomoci: 100 %

Dátum implementácie: odo dňa nasledujúceho po uverejnení vyhlášky

Trvanie programu alebo individuálnej pomoci: Podľa ustanovení uvedených v bode 6.5 oddielu I v kapitole A prílohy III k nariadeniu Európskeho parlamentu a Rady (ES) č. 999/2001 z 22. mája 2001 o určitých prenosných spongiformných encefalopatiách.

Na základe dostupných epidemiologických informácií sa predpokladá, že eradikácia bovinnej spongiformnej encefalopatie je možná približne za šesť rokov. Keďže platnosť nariadenia Komisie (ES) č. 1/2004 z 23. decembra 2003 sa skončí 30. júna 2007, trvanie tohto programu pomoci je možné až do 30. júna 2007

Účel pomoci: V súlade s ustanovením článku 16 písm. c) nariadenia Komisie (ES) č. 1/2004 z 23. decembra 2003 sa táto pomoc poskytuje chovateľom hovädzieho dobytka a osobám pôsobiacim v sektore hovädzieho mäsa na kompenzáciu strát spôsobených zničením trupu zvieraťa bezprostredne predchádzajúceho a dvoch trupov bezprostredne nasledujúcich po trupe zvieraťa pozitívne testovanom rýchlym diagnostickým testom na bovinnú spongiformnú encefalopatiu (BSE) na rovnakej porážkovej linke, a to v súlade s uplatňovaním ustanovení nariadenia Európskeho parlamentu a Rady (ES) č. 999/2001 z 22. mája 2001 o určitých prenosných spongiformných encefalopatiách a v súlade s ustanoveniami jeho článku 13 ods. 4

Príslušný(-é) sektor(-y): Pomoc sa vzťahuje na sektor výroby hovädzieho mäsa

Názov a adresa orgánu poskytujúceho pomoc:

Consejería de Ganadería, Agricultura y Pesca del Gobierno de Cantabria C/ Gutierrez Solana s/n. Edificio Europa. E-39011 Santander. (Cantabria)

Internetová stránka: http://boc.gobcantabria.es/boc/default.htm

Číslo pomoci: XA 58/04

Členský štát: Belgicko

Región: Flandersko

Názov schémy pomoci: Zmeny v pravidlách VLIF (Flámsky fond pre investície do poľnohospodárstva) týkajúce sa možností rozšírenia poskytovania štátnej záruky na investovanie do poľnohospodárstva a záhradníctva

Právny základ: Besluit van de Vlaamse regering van 24 november 2000 betreffende steun aan de investeringen en aan de installatie en een bijhorend ministerieel besluit van dezelfde datum (maatregel goedgekeurd bij de EU-Commissie als steunmaatregel N 501/00).

De besluiten zijn gepubliceerd in het Belgisch Staatsblad: het besluit van de Vlaamse regering op 14 februari 2001; het ministerieel besluit op 12 mei 2001.

De besluiten zijn getroffen in uitvoering van artikel 12 van het Decreet van 22 december 1993 houdende oprichting van een Vlaams Landbouwinvesteringsfonds (VLIF)

Predpokladané ročné výdavky v rámci schémy pomoci: Možnosť doplňujúcej štátnej záruky na investície predstavuje maximálne 80 % pôžičky povolenej užívateľovi pomoci až do výšky 1 milióna EUR. Táto čiastka sa zvyšuje na maximálne 2 milióny EUR, ale percento štátnej záruky sa postupne znižuje a nepriamo úmerne na 80 – 50 % v závislosti na celkovej čiastke pôžičky so štátnou zárukou.

[x % = 80 % – 30 x (I – 1) %; x = záruka VLIF; I = investície v miliónoch EUR obmedzené na 2 milióny EUR]

Napriek tomu, že opatrenie znamená rozšírenie možností pre získanie štátnej záruky, sú riziká rozšírenej štátnej záruky pri jej klesajúcom percente obmedzené ručením bánk.

Okrem toho musí byť za štátnu záruku uhradený poplatok vo výške:

0,35 % priznanej záruky;

plus 0,015 % za rok trvania záruky

Toto opatrenie (uplatniteľné pre 2 – 3 záhradnícke podniky za rok) nezahŕňa žiadne priame výdavky pre oblasť Flámska. Má ale dopad v prípade platobnej neschopnosti alebo konkurzu príslušného poľnohospodárskeho alebo záhradníckeho podniku, a to po kompletnom predaji podniku

Maximálna výška pomoci: Opatrenie sa nevzťahuje na priame poskytovanie pomoci. Ekvivalent dotácie rozšírenej možnosti záruky Flámskeho fondu pre investície do poľnohospodárstva (VLIF) sa pri zvýšenom ručení bánk znižuje v relatívnych medziach tak, aby neboli prekročené limity stanovené v článku 4 nariadenia (ES) 1/2004 (nariadenie o oslobodení)

Dátum vykonateľnosti: Po schválení priloženého návrhu rozhodnutia flámskej vlády a príslušného rozhodnutia ministerstva v nadväznosti na oznámenie opatrenia, ktoré je v súlade s nariadením (ES) 1/2004

Doba trvania schémy pomoci: Opatrenie je v platnosti počas činnosti Flámskeho fondu pre investície do poľnohospodárstva (VLIF) a bude platná minimálne do roku 2006 vrátane

Cieľ pomoci: Podporovať rozvoj poľnohospodárskych a záhradníckych podnikov, predovšetkým skleníkov tak, aby sa mohli vo veľkom meradle rozvíjať a aby spĺňali optimálne ekonomické predpoklady skleníkov vo Flandersku

Opatrenie rozširuje možnosť štátnej záruky pre investície povolené pre užívateľov pomoci získať štátnu pomoc do výšky 2 miliónov EUR. Finančná pomoc vo forme dotácií na úroky a/alebo kapitálových príspevkov sa nemení a je obmedzená na dotované investície do 1 milióna EUR (súčasná schéma)

Príslušný ekonomický sektor: Poľnohospodárska výroba

Názov a adresa úradu, ktorý pomoc poskytuje:

Vlaams Landbouwinvesteringsfonds Leuvenseplein 4, 3e verdieping B-1000 Brussel

Internetová stránka: www2.vlaanderen.be/ned/sites/landbouw

Ostatné informácie: Žiadne

Číslo pomoci: XA 69/04

Členský štát: Spojené kráľovstvo

Región: juhozápad Anglicka

Názov programu pomoci alebo názov spoločnosti prijímajúcej individuálnu pomoc: Rural Enterprise Gateway (South West of England): Doing Things Differently Programme

Právny základ: Section 5 of the Regional Development Agencies Act 1998

Ročné výdavky plánované v rámci programu alebo celková výška individuálnej pomoci poskytnutej spoločnosti: Celkový rozpočet programu bude 3 000 000 GBP. Tento bude rozdelený na 3 finančné roky:

14. 12. 2004 – 31. 3. 2005: 850 000 GBP

1. 4. 2005 – 31. 3. 2006: 1 000 000 GBP

1. 4. 2006 – 31. 3. 2007: 1 150 000 GBP

Maximálna intenzita pomoci: 100 %

Dátum implementácie:

Trvanie programu alebo individuálnej pomoci: Program sa pre nových žiadateľov uzavrie 31. marca 2007. Posledným dňom na predloženie žiadosti o grant je 31. máj 2007

Účel pomoci: Sektorový rozvoj – cieľom programu je podnietiť spoluprácu medzi podnikmi a poskytnúť technickú podporu zoskupeniam poľnohospodárskych a vidieckych podnikov na účely napomáhania ich rozvoju a zvyšovania podnikovej efektívnosti.

Oprávnenými nákladmi budú konzultačné služby v súlade s článkom 14 nariadenia 1/2004

Príslušný(-é) sektor(-y) hospodárstva: Program sa vzťahuje na všetky poľnohospodárske podniky, vrátane výroby, spracovania a uvádzania na trh. Program je prístupný pre všetky subsektory

Názov a adresa orgánu poskytujúceho pomoc: Štatutárny orgán zodpovedný za program je:

South West Regional Development Agency

Sterling House

Dix's Field

Exeter

EX1 1QA

United Kingdom

Organizácia prevádzkujúca program je:

Business Link Devon and Cornwall

Tamar Science Park

Derriford

Plymouth

PL6 8BT

United Kingdom

Internetová stránka: www.defra.gov.uk/farm/state-aid/setup/exist-exempt.htm. Kliknite na „Rural Enterprise Gateway (South West of England): Doing Things Differently Programme“. Prípadne môžete ísť priamo na http://defraweb/farm/state-aid/setup/schemes/doingdifferently.pdf

Ďalšie informácie: Program sa sprístupní všetkým podnikom v oblasti vidieka, nielen poľnohospodárskym podnikom. Pomoc nepoľnohospodárskym podnikom bude vyplácaná s ohľadom na nariadenie Komisie 69/2001 o pomoci de minimis.